Operativni program „Zaštita okoliša“ 2007.-2013.

Prioritet 2.

Zaštita vodnih resursa Hrvatske kroz poboljšanje sustava vodoopskrbe te integriranog sustava upravljanja otpadnim vodama

Poziv na dostavu prijedloga projekta

**FINANCIRANJE PROVEDBE INVESTICIJSKIH PROJEKATA KOJI SE ODNOSE NA MANJE DIJELOVE SUSTAVA JAVNE VODOOPSKRBE/ODVODNJE**

Br. EN.2.1.16.

Upute za prijavitelje

Sadržaj

[1 OSNOVNI CILJEVI I INFORMACIJE 4](#_Toc415051284)

[1.1 Operativni program „ Zaštita okoliša“ (OPZO) 4](#_Toc415051285)

[1.2 Svrha i ciljevi poziva 5](#_Toc415051286)

[1.3 Financijski okvir poziva 5](#_Toc415051287)

[1.4 Broj projekata po prijavitelju 6](#_Toc415051288)

[2 PRAVILA PRIHVATLJIVOSTI PRIJAVITELJA PROJEKTA – BUDUĆEG KORISNIKA 6](#_Toc415051289)

[2.1 Prihvatljivi prijavitelji i partneri 6](#_Toc415051290)

[2.2 Ostali uvjeti za prijavitelje i partnere 6](#_Toc415051291)

[3 PRIHVATLJIVOST PROJEKTNOG PRIJEDLOGA 7](#_Toc415051292)

[3.1 Prihvatljive aktivnosti 11](#_Toc415051293)

[3.2 Prihvatljivi troškovi 11](#_Toc415051294)

[3.3 Neprihvatljivi troškovi 12](#_Toc415051295)

[4 ODABIR I PROCJENA PRIJAVE PROJEKTA 13](#_Toc415051296)

[4.1 Sadržaj prijave projekta 13](#_Toc415051297)

[4.2 Dostava prijave projekta (Prijedloga projekta) 14](#_Toc415051298)

[4.3 Administrativna provjera prijave projekta 14](#_Toc415051299)

[4.4 Procjena usklađenosti prijave projekta sa Kriterijima odabira 15](#_Toc415051300)

[4.5 Provjera prihvatljivosti prijave projekta 15](#_Toc415051301)

[4.6 Donošenje Odluke o financiranju projekta 15](#_Toc415051302)

[4.7 Priprema i potpisivanje Ugovora o dodjeli bespovratnih sredstava 16](#_Toc415051303)

[5 UVJETI PROVEDBE PROJEKTA 17](#_Toc415051304)

[5.1 Procedure ugovaranja 17](#_Toc415051305)

[5.2 Procedure plaćanja i povlačenja doznačenih sredstava 17](#_Toc415051306)

[5.3 Procedure izvještavanja 18](#_Toc415051307)

[5.4 Pravila vidljivosti 18](#_Toc415051308)

[5.5 Procedure osiguravanja dostupnosti dokumenata 18](#_Toc415051309)

[6 ADMINISTRATIVNE INFORMACIJE 20](#_Toc415051310)

[6.1 Zahtjevi za dodatnim informacijama ili pojašnjenjima poziva za dostavu prijave projekta (PDP) 20](#_Toc415051311)

[6.2 Promjene pokrenutog poziva 20](#_Toc415051312)

[6.3 Obustavljanje, ranije zatvaranje pokrenutog poziva i produženje roka za predaju 20](#_Toc415051313)

[6.4 Otkazivanje poziva na dostavu prijedloga 20](#_Toc415051314)

[6.5 Prigovor 21](#_Toc415051315)

[7 POPIS RELEVANTNIH EU I NACIONALNIH PRAVNIH AKATA 21](#_Toc415051316)

[7.1 Opći pravni okvir EU-a 21](#_Toc415051317)

[7.2 Nacionalni pravni okvir 22](#_Toc415051318)

[7.3 Posebna dokumentacija EU i nacionalno relevantna dokumentacija i slične klauzule 22](#_Toc415051319)

[8 PRILOZI 23](#_Toc415051320)

# OSNOVNI CILJEVI I INFORMACIJE

Poziv na dostavu prijedloga projekta raspisan je slanjem poziva odabranim prijaviteljima u sklopu Operativnog programa „Zaštita okoliša“ za razdoblje 2007-2013, Prioritetna os 2- zaštita vodnih resursa Hrvatske kroz poboljšanje sustava vodoopskrbe te integriranog sustava upravljanja otpadnim vodama“.

Upute za prijavitelje daju detaljnije informacije pozvanim prijaviteljima o postupku pripreme i dostave prijave projekata , postupku odabira prijedloga projekata te provedbe odabranih projekata od strane prijavitelja, odnosno korisnika.

## Operativni program „ Zaštita okoliša“ (OPZO)

Operativni program „Zaštita okoliša“ je programski dokument za apsorpciju EU sredstava dodijeljenih Hrvatskoj za provedbu kohezijske politike Europske unije u sektoru zaštite okoliša za sedmogodišnje programsko razdoblje od 2007.-2013. Operativni program "Zaštita okoliša" odobren je od strane Europske Komisije dana 6. rujna 2013. i objavljen na stranici:

<http://www.strukturnifondovi.hr/op_okolis>.

Glavni cilj OPZO-a je razvijanje infrastrukture i javnih usluga u području gospodarenja komunalnim otpadom, opskrbe pitkom vodom, obrade komunalnih otpadnih voda, te zaštite vodnih resursa, koje bi doprinijele uravnoteženom i održivom razvoju Hrvatske.

Operativni program "Zaštita okoliša" definira prioritetne potrebe za ulaganja u komunalnu vodnu infrastrukturu i naglašava dva ključna cilja koja se namjeravaju ostvariti u okviru Prioritetne osi 2: Zaštita vodnih resursa Hrvatske kroz poboljšanje sustava vodoopskrbe te integriranog sustava upravljanja otpadnim vodama.

U okviru Prioritetne osi 2. sredstvima Kohezijskog fonda sufinanciraju se i ulaganja u vodno-komunalnu infrastrukturu kroz izgradnju/rekonstrukciju/sanaciju/nadogradnju mreže za opskrbu pitkom vodom, uređaje za poboljšanje (obradu) pitkih voda; izgradnju rekonstrukciju/ sanaciju/nadogradnju javnih kanalizacijskih sustava i uređaja za obradu otpadnih voda te smanjenje gubitaka u sustavima za opskrbu pitkom vodom i kanalizacijskim sustavima, uključujući aktivnosti pripreme projekata u navedenim područjima.

Sva ulaganja u komunalnu vodnu infrastrukturu trebaju biti usmjerena k postizanju usklađenosti s propisima EU o zaštiti okoliša, pogotovo vodnih resursa (posebice usklađenost s Direktivom o kakvoći vode namijenjenoj za ljudsku potrošnju i Direktivom o pročišćavanju komunalnih otpadnih voda) i provedbi obveza preuzetih tijekom procesa pregovora za pristupanje Republike Hrvatske u EU i sadržanih u Ugovoru o pristupanju Republike Hrvatske Europskoj uniji. Ulaganja također mogu obuhvatiti projekte u aglomeracijama i vodoopskrbnim područjima koji se odnose na elemente sustava javne vodoopskrbe/odvodnje pod uvjetom da doprinose ciljevima prioritetne osi te će doprinijeti implementaciji navedenih Direktiva, a prioritet će biti stavljen na veličinu doprinosa indikatorima iz Operativnog programa.

Zakonom o uspostavi institucionalnog okvira za korištenje strukturnih instrumenata Europske unije u Republici Hrvatskoj (NN 78/12, 143/2013) i Uredbom o tijelima u sustavu upravljanja i kontrole korištenja strukturnih instrumenata EU u Republici Hrvatskoj (NN 97/12) definirane su funkcije i odgovornosti tijela koje čine sustav upravljanja i kontrole korištenja sredstava strukturnih instrumenata u sklopu Operativnog programa „Zaštita okoliša“.

Sustav upravljanja i kontrole korištenja sredstava strukturnih instrumenata sastoji se od Upravljačkog tijela nadležnog za cjelokupni Operativni program, koje je Ministarstvo zaštite okoliša i prirode, Posredničkog tijela razine 1 za prioritetnu os 2 koje je Ministarstvo poljoprivrede, Posredničkog tijela razine 2 koje je Hrvatske vode, Tijela za ovjeravanje koje je Ministarstvo financija te Tijela za reviziju koje je Agencija za reviziju sustava provedbe programa Europske unije.

## Svrha i ciljevi poziva

Svrha ovog poziva je dodjela bespovratnih sredstava iz Kohezijskog fonda za provedbu investicijskih projekata koji se odnose na manje dijelove sustava javne vodoopskrbe/odvodnje u cilju doprinosa za postizanje cjelovitog rješenja aglomeracija te cjelovitog rješenja na vodoopskrbnom području, sukladno Planu provedbe vodnokomunalnih direktiva (<http://www.voda.hr/sites/default/files/dokumenti/plan_provedbe_vodno-komunalnih_direktiva_-_hrvatski.pdf>) i postizanju usklađenosti s Direktivom o pročišćavanju komunalnih otpadnih voda i Direktivom o kakvoći vode namijenjenoj za ljudsku potrošnju.

Ovaj poziv poslan je odabranim prijaviteljima koji na području identificiranih aglomeracija većih od 2000 ES i na vodoopskrbnim područjima definiranima u Planu provedbe vodnokomunalnih direktiva obavljaju djelatnost javnog isporučitelja vodnih usluga. (Prilog 4: POPIS UNAPRIJED ODREĐENIH PRIJAVITELJA)

## Financijski okvir poziva

Maksimalni iznos EU bespovratnih sredstava namijenjen za poziv iznosi 380.000.000,00 kn.

Indikativni iznos EU bespovratnih sredstava namijenjen sufinanciranju projekata javne odvodnje i/ili javne odvodnje s integriranom javnom vodoopskrbom iznosi 230.000.000,00 kn.

Indikativni iznos EU bespovratnih sredstava namijenjen sufinanciranju projekata javne vodoopskrbe iznosi 150.000.000,00 kn.

Indikativni iznos EU bespovratnih sredstava koji je moguće dodijeliti prema pojedinom projektu unutar ovog poziva iznosi minimalno 750.000,00 kn do maksimalno 30.000.000,00 kn.

Maksimalna ukupna vrijednost projekta (uključujući neprihvatljive troškove, primjerice PDV) može iznositi 43.750.000,00 kn.

Ministarstvo poljoprivrede zadržava pravo da ne dodijeli u potpunosti navedeni iznos zbog nedovoljnog broja kvalitetnih prijedloga koji ispunjavaju kriterije definirane u Uputama, kao i da u slučaju nedovoljnog broja prijava za jednu od navedenih namjena preraspodijeli sredstva za drugu namjenu.

Maksimalna stopa sufinanciranja sredstvima Kohezijskog fonda je 85% od iznosa prihvatljivih izdataka.

Preostalih minimalnih 15% iznosa prihvatljivih izdataka biti će financirano iz nacionalnih sredstava, odnosno sredstava koje mora osigurati prijavitelj, odnosno korisnik s partnerima, ukoliko ih ima, i to u iznosu od 10% ukupno prihvatljivih troškova i sredstava Hrvatskih voda za preostali iznos prihvatljivih troškova.

## Broj projekata po prijavitelju

U okviru ovog Poziva prijavitelj može podnijeti više prijedloga projekata pod uvjetom da je jedan prijedlog projekta jedna aglomeracija, odnosno vodoopskrbno područje. Ukoliko se projektni prijedlog odnosi na javnu vodoopskrbu, a koja se nalazi na području aglomeracije koja je također predmet prijave u sklopu ovog PDP-a, prijavitelj je za takav projekt dužan podnijeti jedinstvenu prijavu.

Prijavitelj može podnijeti prijedlog projekta samostalno ili s jednim ili više partnera.

# PRAVILA PRIHVATLJIVOSTI PRIJAVITELJA PROJEKTA – BUDUĆEG KORISNIKA

## Prihvatljivi prijavitelji i partneri

Prihvatljivi prijavitelji su:

* javni isporučitelji vodnih usluga prema popisu unaprijed određenih prijavitelja iz Priloga 4 ovih Uputa

Prihvatljivi partneri su:

* javni isporučitelji vodnih usluga sa popisa unaprijed određenih prijavitelja iz Priloga 4 ovih Uputa
* jedinice lokalne i područne (regionalne) samouprave na području (aglomeracije/vodoopskrbnog područja na kojima javni isporučitelj obavlja vodne usluge) obuhvata projekta odnosno JLS ili JP(R)S koje će sudjelovati u sufinanciranju projekta.

## Ostali uvjeti za prijavitelje i partnere

Predmet poslovanja i vlasnička struktura javnog isporučitelja vodne usluge (prijavitelj i partner/i) mora biti u skladu s člankom 202. Zakona o vodama („Narodne novine“ br. 153/2009, 63/2011, 130/2011, 56/2013 i 14/2014). Uz projektnu prijavu potrebno je dostaviti dokaz o usklađenosti predmeta poslovanja i vlasničke strukture za prijavitelja i partnera (Izvadak iz sudskog registra). Javni isporučitelj vodne usluge (prijavitelj i partner/i) mora ispunjavati posebne uvjete tehničke opremljenosti te brojnosti i stručnosti zaposlenika iz članka 203. Zakona o vodama. Uz projektnu prijavu potrebno je dostaviti presliku izvršnog i pravomoćnog rješenja ministarstva nadležnog za vodno gospodarstvo o ispunjenju navedenih uvjeta. Ukoliko javni isporučitelj nema ishođeno navedeno rješenje, a predao je zahtjev za ishođenje istoga do dana objave ovoga PDP-a, dužan je uz projektnu prijavu dostaviti presliku zahtjeva. Ovaj zahtjev predmet je administrativne provjere, a što će se provjeriti za svakog javnog isporučitelja vodne usluge (prijavitelj i partner/i).

Ukoliko javni isporučitelj vodne usluge (prijavitelj i partner/i) nije usklađen s člankom 202. Zakona o vodama, projektna prijava će se odbaciti.

Do trenutka donošenja odluke o financiranju projekta prijavitelj je dužan u potpunosti postići usklađenost s člankom 203. Zakona o vodama, u protivnome sukladno članku 258. stavku 5. Zakona o vodama ne može biti odabran za financiranje, odnosno neće se donijeti odluka o financiranju.

Prijavitelj projekta mora imati kapacitet za provedbu projekta na vrijeme i prema zahtjevima navedenim u ovim Uputama. Kapacitet prijavitelja projekta će se ocjenjivati tijekom provođenja procjene usklađenosti prijave projekta sa Kriterijima odabira i procjene prihvatljivosti (daljnje informacije u poglavlju 4).

Prijavitelj projekta mora biti u mogućnosti osigurati učinkovito korištenje sredstava u skladu s načelima ekonomičnosti, učinkovitosti i djelotvornosti.

Prijavitelj projekta, zajedno sa partnerima ukoliko ih prijavitelj ima, preuzima odgovornost osiguravanja sredstava za plaćanje neprihvatljivih izdataka.

U slučaju partnerstva potrebno je priložiti uz projektnu prijavu Izjavu o partnerstvu ili Sporazum o partnerstvu u kojem su jasno definirane uloge i odgovornosti svakog partnera. Prijavitelj projekta je odgovoran za podnošenje prijave, upravljanje i provedbu odobrenog projekta, koordinaciju aktivnosti i upravljanje proračunom projekta.

# PRIHVATLJIVOST PROJEKTNOG PRIJEDLOGA

Strateški zahtjevi

Prijedlog projekta mora doprinijeti ostvarivanju cilja Operativnog programa „Zaštita okoliša“ 2007-2013 za prioritetnu os 2, odnosno mora doprinijeti barem jednom od sljedećih pokazatelja Operativnog programa:

* Stanovništvo priključeno na novu/obnovljenu javnu vodoopskrbnu mrežu (broj stanovnika)
* Stanovništvo priključeno na novu/obnovljenu mrežu odvodnje (broj stanovnika)

Traženi pokazatelji učinka projekta, odnosno projektnih aktivnosti su :

* Novoizgrađena vodoopskrbna mreža (km)
* Obnovljena/rekonstruirana vodoopskrbna mreža (km)
* Izgrađena/obnovljena kanalizacijska mreža (km)

Status provedbe projekta

Projekt ne smije na dan objave ovoga PDP-a premašiti 50% gotovosti (financijske izvršenosti svih ugovora na projektu) unutar prijavljene aglomeracije/vodoopskrbnog područja, a što će se provjeriti pregledom sklopljenih pojedinačnih ugovora na projektu. Pojedinačni ugovori ne smiju premašivati 80% gotovosti.

Projekti koji su na razini 50% i više financijske dovršenosti nisu prihvatljivi za dodjelu bespovratnih sredstava u okviru ovoga Poziva.

Razina financijske dovršenosti utvrđivat će se prilikom provođenja postupka provjere prihvatljivosti (ovaj postupak opisan je u točki 4.5 ovih Uputa).

Ukoliko se tijekom postupka provjere prihvatljivosti (koji može uključiti i dodatna pojašnjenje i/ ili ispravke  dokumentacije) utvrdi da je projekt na razini 50% i više financijske dovršenosti, isti će biti odbačen i neće mu se dodijeliti sredstva.

Zahtjevi usklađenosti sa horizontalnim politikama EU

Prijedlog projekta mora biti usklađen s horizontalnim politikama EU, odnosno u skladu s člankom 16. i 17. Opće uredbe:

* ne smije ni u kojem slučaju dovoditi do diskriminacije na temelju spola, rasne ili etničke pripadnosti, religije ili vjere, invalidnosti, godina ili spolne orijentacije tijekom različitih faza provedbe;
* mora slijediti svoje ciljeve u okviru održivog razvoja i promicanja cilja zaštite i unaprjeđenja okoliša od strane Zajednice.

Usklađenost prijedloga projekta s horizontalnim politikama EU-a će se provjeriti tijekom provjere prihvatljivosti prijedloga projekta putem upitnika o uključivanju horizontalnih prioriteta koji je potrebno priložiti uz projektnu prijavu. (Potrebno je popuniti Upitnik koji je Prilog C ovih Uputa)

Zahtjevi pripremljenosti

Prijedlog projekta mora biti spreman za provedbu projektnih aktivnosti, uključujući i pokretanje postupaka nabave koje su važne za pravovremenu provedbu projektnih aktivnosti, u skladu s planom aktivnosti koji je utvrđen u Prijavnom obrascu za projekt, u trenutku zatvaranja postupka odabira i donošenja financijske odluke, kako je definirano u odredbama ZNP-a o Odabiru projekata i odobravanju sredstava pomoći.

Tehnički zahtjevi

Prijedlog projekta mora pokazati da su izabrana najprihvatljivija rješenja kako s tehničko-tehnološkog, financijsko-ekonomskog te socijalnog aspekta, odnosno da je tehničko rješenje projekta dio koncepcijskog rješenja budućeg cjelovitog sustava aglomeracije, odnosno vodoopskrbnog područja.

Minimalni uvjeti za podnošenje Prijedloga projekta su ishođene važeće građevinske dozvole/potvrde glavnog projekta za svaki element projekta koji se prijavljuje te u potpunosti riješeni imovinsko – pravni odnosi.

Financijski i ekonomski zahtjevi

Prijedlog projekta mora pokazati procjenu kojom se utvrđuje je li projekt vrijedan su-financiranja, i ako jest, treba li su-financiranje i u kojoj mjeri, odnosno prijedlog projekta mora sadržavati financijski model (obrazac) proračuna doprinosa bespovratnih EU sredstava (model Analize troškova i koristi za projekt) danog u prilogu F, osim za prijedloge projekata čija ukupna vrijednost projekta ne prelazi 7.644.800,00 kn[[1]](#footnote-2) obzirom da se na iste, sukladno članku 55. stavku 5. Uredbe (EZ) br. 1083/2006, ne primjenjuju odredbe o projektima koji ostvaruju prihode.

U slučaju projekata koji ostvaruju prihod, a ukupna vrijednost projekta je veća od 7.644.800,00 kn, prihvatljivi izdaci ne smiju premašiti trenutnu vrijednost investicijskog troška uz odbitak trenutne vrijednosti neto prihoda od ulaganja za specifično referentno razdoblje. U takvim se slučajevima određivanje razine pomoći Zajednice temelji na stopi “financijskog jaza” projekta, tj. udjela diskontiranog troška početnog ulaganja koje nije pokriveno diskontiranim neto prihodom projekta.

Procjena utjecaja na okoliš i prihvatljivost zahvata za ekološku mrežu

Prijedlog projekta treba biti usklađen sa zahtjevima Zakona o zaštiti okoliša (NN 80/2013), odnosno mora imati rješenje da je projekt prihvatljiv za okoliš ili Odluku/Rješenje da nije potrebna procjena utjecaja na okoliš. Prijedlog projekta mora biti usklađen sa zahtjevima Zakona o zaštiti prirode (NN 80/2013) kojima se utvrđuje prihvatljivost vezano uz ciljeve očuvanja i cjelovitost područja ekološke mreže.

U domeni zaštite okoliša i prirode očekuje se puna usklađenost s relevantnim nacionalnim i EU zakonodavstvom. Stoga, ukoliko prijavitelj nema ishođeno:

* Rješenje o prihvatljivosti zahvata za okoliš ili
* Rješenje kojim se utvrđuje da za zahvat nije potrebno provesti procjenu utjecaja zahvata na okoliš u trenutku prijave,
* ili sukladno važećem nacionalnom zakonodavstvu u trenutku ishođenja dozvola za građenje nije bio obveznik ishođenja istih,

a prijavljuje zahvate koji se odnose na rekonstrukciju mreže za opskrbu pitkom vodom i kanalizacijske mreže (što podrazumijeva izgradnju, dogradnju i/ili sanaciju) u ovom je koraku prijavitelj dužan podnijeti zahtjev Ministarstvu zaštite okoliša i prirode za ishođenjem Mišljenja o značajnom negativnom utjecaju zahvata na okoliš sukladno odredbi Priloga II, točke 14. Uredbe o procjeni utjecaja zahvata na okoliš (NN 61/14).

Također, ukoliko ocjena prihvatljivosti zahvata za ekološku mrežu nije provedena u okviru pripreme namjeravanog zahvata, prijavitelj je u ovom koraku dužan podnijeti zahtjev Ministarstvu zaštite okoliša i prirode za izdavanjem Očitovanja o prihvatljivosti zahvata za ekološku mrežu sukladno Zakonu o zaštiti prirode (NN, 80/2013).

Službeni zahtjev za ishođenjem navedenih mišljenja/očitovanja podnosi se temeljem informacija u identifikacijskoj kartici projekta ( Prilog A ovih Uputa; točka 3.2 Prijavnog obrasca B) koja mora biti sastavni dio zahtjeva. Prijavitelj je dužan obavijestiti Posrednička tijela razine 1 i 2 o podnošenju navedenog zahtjeva Ministarstvu zaštite okoliša i prirode.

Dostava navedenih mišljenja/očitovanja Posredničkim tijelima razine 1 i 2 jest preduvjet za zaključivanje postupka provjere prihvatljivosti.

Zahtjevi informiranja i vidljivosti

Prijedlog projekta mora sadržavati aktivnosti za obavještavanje javnosti, koje trebaju biti usmjerene na korisnike rezultata Projekta i medije, radi podizanja svijesti o rezultatima Projekta i dodijeljenoj pomoći EU za provedbu Projekta, te moraju isticati logotip EU-a, zajedno sa službeno odobrenim Projektnim logotipom (ukoliko postoji) i biti razmjerne opsegu projekta.

Aktivnosti za obavještavanje javnosti moraju biti u skladu sa zahtjevima, navedenim u člancima 8. i 9. Provedbene Uredbe broj 1828/2006 te u skladu s Uputama o mjerama vidljivosti izdanima od strane Ministarstva regionalnog razvoja i fondova Europske unije ([www.strukturnifondovi.hr](http://www.strukturnifondovi.hr)), koje uključuju obveze vezane uz informiranje i promidžbu projekata, smjernice o korištenju komunikacijskih alata i prikaz grafičkih elemenata vidljivosti vezano uz EU fondove koje mora uključivati svaki informativni i promidžbeni materijal o projektu kao i eventualnim dodatnim uputama od PT1 i PT2.

Vremenski raspored za provedbu projekta

Projekt se mora odvijati u prihvatljivom razdoblju kako je utvrđeno u Pravilniku o prihvatljivosti izdataka i u vremenskom okviru razdoblja prihvatljivosti troškova (1.1.2012.-31.12.2016.), odnosno da su troškovi nastali, a ugovori po kojima su radovi izvedeni sklopljeni u skladu s primjenjivim pravilima javne nabave, tj. u skladu sa Zakonom o javnoj nabavi (“Narodne novine” br. 90/2011, 83/2013, 143/2013 i Odluka USRH 13/2014) i propisima za njegovu provedbu.

Zahtjevi trajnosti

Prijedlog projekta mora biti u skladu sa načelom trajnosti, odnosno u skladu s člankom 57. Opće uredbe, prema kojem unutar 5 godina od završetka projekta nisu dopuštene značajne promjene:

* koje utječu na njegovu prirodu ili provedbene uvjete ili ako tvrtki ili javnoj instituciji/tijelu pridaje neopravdanu prednost;
* koje proizlaze iz promjene prirode vlasništva infrastrukturne jedinice ili prestanka proizvodnje.

Državne potpore

Sukladno članku 9. (5) Uredbe Vijeća (EZ) br. 1083/2006, projekti koji se financiraju iz Kohezijskog fonda moraju biti usklađeni s odredbama Ugovora o funkcioniranju Europske unije (UFEU) i akata koji su doneseni u skladu s UFEU, što uključuje i odredbe o sustavu državnih potpora u Europskoj uniji (sadržane su u člancima 107. i 108. UFEU).

Javna nabava

Za ugovore za radove/robe/usluge za provedbu Projekta, nabava se vrši, a ugovori dodjeljuju u skladu sa Zakonom o javnoj nabavi (“Narodne novine” br. 90/2011, 83/2013, 143/2013 i Odluka USRH 13/2014) i propisima usvojenim na temelju tog zakona.

Razdoblje provedbe projekta

Razdoblje prihvatljivosti izdataka završava 31.12.2016. Razdoblje provedbe projekta započinje danom početka projektne aktivnosti povezane s provedbom elemenata projekta i završava danom zaključenja svih projektnih aktivnosti povezanih s provedbom elemenata projekta.

Prihvatljive aktivnosti projekta

Aktivnosti trebaju biti izravno vezane uz izgradnju / rekonstrukciju / sanaciju / nadogradnja sustava javne odvodnje, i/ili izgradnju / rekonstrukciju / sanaciju / modernizaciju sustava javne vodoopskrbe u aglomeracijama s 2.000 ili više ekvivalent stanovnika te izgradnju / rekonstrukciju / sanaciju / modernizaciju sustava javne vodoopskrbe na vodoopskrbnim područjima definiranima u Planu provedbe vodnokomunalnih direktiva.

## Prihvatljive aktivnosti

Prihvatljive aktivnosti u sklopu ovog poziva na dostavu prijedloga projekta su:

(1) Izgradnja:

* izgradnja/sanacija/rekonstrukcija sustava vodoopskrbe (vodoopskrbna mreža sa pripadajućim objektima);

* izgradnja/sanacija/rekonstrukcija sustava odvodnje – kanalizacije;

(2) Nabava opreme:

* Nabava opreme koja se trajno ugrađuje u sustave javne odvodnje i javne vodoopskrbe (npr. oprema za crpne stanice i sl.)

(3) Ostale aktivnosti:

* Rekonstrukcija ulica gdje se zbog izvođenja radova na kanalizacijskoj i vodovodnoj mreži dovelo do kopanja ulice i trotoara ili ostalih javnih površina; u širini iskopa za potrebe vodoopskrbe i odvodnje,
* Aktivnosti vezane uz nadzor nad gradnjom
* Mjere za informiranje i vidljivost.

## Prihvatljivi troškovi

Prijavitelj projekta dužan je dostaviti proračun svih troškova potrebnih za realizaciju projekta, uključujući prihvatljive i neprihvatljive troškove. Pri izračunu i dodjeli bespovratnih sredstava u obzir će se uzimati samo prihvatljivi troškovi.

Prihvatljivi troškovi u sklopu ovog poziva na dostavu projektnog prijedloga su:

* troškovi izgradnje/sanacije/rekonstrukcije sustava vodoopskrbe (vodoopskrbna mreža sa pripadajućim objektima);
* troškovi izgradnje/sanacije/rekonstrukcije sustava odvodnje sa pripadajućim objektima
* troškovi rekonstrukcija ulica gdje se zbog izvođenja radova na kanalizacijskoj i vodovodnoj mreži dovelo do kopanja ulice i trotoara ili ostalih javnih površina- u širini iskopa za potrebe vodoopskrbe i odvodnje,
* troškovi za kupnju opreme koje će biti trajno instalirane na lokacijama objekata, pod uvjetom da je oprema uključena u popis dugotrajne imovine korisnika;
* troškovi nadzora (npr. građevinski, strojarski, projektantski, arheološki....)
* troškovi vezani uz informiranje i vidljivost i to troškovi izrade i postavljanja informacijske, odnosno trajne ploče za promicanje doprinosa Europske unije u visini od maksimalno 5.000,00 kn/ploča/ugovor.
* nepredvidivi izdaci ne smiju prelaziti 10% ukupnih troškova investicije, odnosno radova neto od nepredvidivih izdataka. Ti se nepredvidivi izdaci mogu uključiti u ukupne prihvatljive troškove u svrhu izračuna iznosa bespovratnih sredstava.

Da bi se troškovi projekta smatrali prihvatljivim tijekom provedbe projekta, moraju ispunjavati sljedeće opće uvjete za troškove u skladu s Pravilnikom o prihvatljivosti izdataka („Narodne novine“ broj 5/2014):

* nastali su od strane korisnika, označeni kao prihvatljivi u postupku za odabir projekta u okviru ovog Poziva na dostavu prijedloga projekta;
* nastali za svrhu aktivnosti unutar projekta odobrenog za financiranje u sklopu poziva za podnošenje prijedloga projekta, a za koje je preuzeta obveza u Ugovoru o dodjeli bespovratnih sredstava;
* nastali su i plaćeni su tijekom razdoblja 01.01.2012.-31.12.2016.;
* nastali su u skladu s primjenjivim pravilima javne nabave, tj. u skladu sa Zakonom o javnoj nabavi (“Narodne novine” br. 90/2011, 83/2013, 143/2013 i Odluka USRH 13/2014) i propisima za njegovu provedbu;
* izdatak je stvaran, odnosno potkrijepljen je računima ili računovodstvenim dokumentima jednake dokazne vrijednosti. Predujmovi isplaćeni dobavljačima roba, izvođačima radova te pružateljima usluga u skladu s odredbama ugovora sklopljenih s tim subjektima prihvatljivi su za sufinanciranje;
* projektni prijedlog ne uključuje troškove koji su financirani iz drugih izvora (EU, nacionalnih ili regionalnih), a kako bi se za istu stavku izdatka s više strana ostvarila financijska potpora.
* usklađeni s pravilima o državnim potporama, kao što je utvrđeno u članku 107. UFEU, ako je primjenjivo.

Prihvatljivi troškovi su i troškovi koji su financirani/sufinancirani sukladno prethodno sklopljenim ugovorima o financiranju/sufinanciranju u okviru projekta koji se prijavljuje, a koji predstavljaju povrat prethodno uloženih sredstava u projekt (retroaktivno financiranje) i nastali su do dana objave ovoga poziva za dostavu projektnog prijedloga koji se smatra krajnjim rokom za prihvaćanje troškova za retroaktivno financiranje. Dodjeljena bespovratna sredstva s osnova retroaktivnog financiranja ne smiju predstavljati financijsku potporu za isti specifični trošak.

## Neprihvatljivi troškovi

Neprihvatljivi troškovi u skladu s Pravilnikom o prihvatljivosti izdataka su:

* Troškovi povezani sa kupnjom neizgrađenog zemljišta .
* Ulaganja u kapital ili kreditna ulaganja, jamstveni fondovi
* PDV koji je povrativ
* Kamate na dug
* Doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za korisnika
* Kupnja korištene opreme
* Kupnja namještaja, uredske opreme, IT opreme, vozila, infrastrukture, kupnja zgrada/objekata uključujući zemljišta na kojem su izgrađene plaće za zaposlenike, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu, troškovi otpremnina te neoporezivih bonusa zaposlenicima;
* Kazne, financijske globe i troškovi sudskog spora
* Operativni troškovi (uključujući troškove upravljanja projektom)
* Izdaci temeljeni na fiksnim troškovima izračunat primjenom standardne veličine jediničnih cijena ili paušalnih iznosa
* Gubici zbog fluktuacija valutnih tečaja i provizija na valutni tečaj
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
* neizravni troškovi (troškovi koji nisu u izravnoj vezi s ostvarenjem ciljeva projekta, npr. troškovi za administraciju ili osoblje, troškovi upravljanja, zapošljavanja, knjigovodstva, čišćenja, telefona, vode ili električne energije);
* radni sati volontera, kao što je definirano u Zakonu o volonterstvu;
* izdaci povezani s uslugom revizije projekta, koju nabavlja korisnik;
* izdaci jamstava koja izdaje banke ili druga financijska institucija.
* Sve kategorije troškova nastale izvan razdoblja prihvatljivosti troškova/izdataka.

Korisnik mora osigurati novčani tijek i financiranje svih troškova Projekta uključujući i neprihvatljive i prihvatljive izdatke, osim ako se potonji ne nadoknađuju bespovratnim sredstvima u skladu s uvjetima definiranima u Ugovoru.

Sve kategorije troškova koje nisu navedene u točki 3.2 su neprihvatljivi. Svi troškovi koji nisu izravno povezani s projektnim aktivnostima su neprihvatljivi.

# ODABIR I PROCJENA PRIJAVE PROJEKTA

Postupak odabira i procjena prijave projekta sastoji se od zaprimanja prijave projekta, administrativne provjere prijave, odabira i provjere prihvatljivosti prijave, donošenja odluke o financiranju, uključujući dodjelu sredstava te, naposljetku, sastavljanja Ugovora o dodjeli bespovratnih sredstava.

## Sadržaj prijave projekta

Prijava projekta mora sadržavati u cijelosti ispunjene na latiničnom pismu i na hrvatskom jeziku sljedeće dokumente:

1. Prijavni obrazac A dio
2. Prijavni obrazac B dio sa svim traženim prilozima:

;

1. Izračun financijskog jaza prema financijskom modelu (obrascu) proračuna doprinosa bespovratnih EU sredstava (model Analize troškova i koristi za projekt) danog u prilogu F.
2. Potpisanu Izjavu prijavitelja i ukoliko je primjenjivo Izjavu partnera dane u prilogu E;
3. Pismo namjere Općinskog/gradskog vijeća za podnošenje prijedloga projekta (Sporazum o partnerstvu);
4. Upitnik o uključivanju horizontalnih prioriteta u projektu
5. Izjavu o nepostojanju dvostrukog sufinanciranja iz priloga B.

Prijavni obrazac A dio je objavljen na sljedećoj Internet adresi: <https://scf-wf.mrrfeu.hr/ap>.

Na navedenoj stranici nalaze se tehničke upute za rad s aplikacijom te sadržajne upute za popunjavanje prijavnog obrasca A dio. Za rad s aplikacijom nužno je koristiti sljedeće internet preglednike: Internet Explorer 9 ili novije verzije, Mozilla Firefox 14.0 ili novije verzije te Google Chrome 20.0 ili novije verzije.

Uz papirnatu verziju cjelokupne prijave, prijavni obrazac A dio potrebno je dostaviti i na elektronskom mediju za snimanje koji se može snimiti samo jednom (DVD ili CD sa oznakom R: CD/R, DVD/R).

## Dostava prijave projekta (Prijedloga projekta)

Rok za dostavu prijave projekta, odnosno projektnog prijedloga je: **29. svibnja** **2015. godine do 15:00** neovisno o načinu dostave. Prijava projekta koja nije pristigla u propisanom roku neće se otvarati ni razmatrati.

Prijava projekta, odnosno prijedlog projekta, dostavlja se u papirnatom obliku u izvorniku i 3 kopije, te u elektroničkom obliku - CD, priložen uz izvornik .

Izvornik i kopije moraju biti posebno uvezeni i jasno označeni kao "izvornik" i "kopija".

Dokumenti dostavljeni u elektroničkom obliku moraju biti identični onima na papiru.

Prijedlog projekta dostavlja se u zatvorenoj omotnici i na kojoj mora biti naznačeno:

– naziv i adresa prijavitelja,

– referentni broj i naziv poziva za dostavu projektnog prijedloga,

– naznaka »Molimo ne otvarati«.

Prijedlog projekta može se dostaviti poštom, kurirskom službom ili osobno uručiti na sljedeću adresu:

Hrvatske vode

Sektor za projekte sufinancirane sredstvima EU

Ulica grada Vukovara 220, 10 000 Zagreb

Prijava poslana drugim sredstvima (npr. faksom ili e-mailom) ili poslana na drugu adresu će biti odbijena.

Zaprimljena projektna prijava ne vraća se prijavitelju.

## Administrativna provjera prijave projekta

Provjeru administrativne usklađenosti zaprimljene prijave projekta provoditi će Hrvatske vode, kao Posredničko tijela razine 2 sukladno administrativnim kriterijima danim u prilogu 1.

Prijedlog projekta koji je prošao provjeru administrativne sukladnosti biti će upućen u postupak ocjene usklađenosti sa Kriterijima odabira projekta.

Hrvatske vode, kao Posredničko tijela razine 2 moći će zatražiti pojašnjenje i/ ili dopunu dokumentacije od strane prijavitelja u zatraženom roku.

Prijavitelj projekta biti će pismeno obaviješten od strane Hrvatskih voda, kao Posredničkog tijela razine 2 u roku od 15 radnih dana od dana primitka prijave, da li njegova prijava ispunjava administrativne kriterije, odnosno u slučaju odbijanja projektne prijave, jasno će navesti i objasniti razloge takve odluke.

## Procjena usklađenosti prijave projekta sa Kriterijima odabira

Prijavu projekta procjenjivati će Odbor za odabir projekata (OOP) prema Kriterijima za odabir projekta za dodjelu bespovratnih sredstava iz EU fondova i državnog proračuna unutar Prioriteta 2. Operativnog programa „Zaštita okoliša“ 2007-2013, koji su odobreni od strane Odbora za praćenje provedbe Operativnog programa „Zaštita okoliša“ 2007-2013 dana 13. studenoga 2013. godine (Odlukom Klasa: 351-04/12-12/30, Urbroj: 517-05-1-13-60).

Kvaliteta prijave ocijeniti će se temeljem pitanja za ocjenu koja uključuju relevantnost, pripremljenost, financijsku opravdanost te sposobnost korisnika, a provesti će je Ministarstvo poljoprivrede kao Posredničko tijelo razine 1 sukladno Metodologiji odabira u prilogu 2.

Ministarstvo poljoprivrede, kao PT1, ustanoviti će Odbor za odabir projekta (OOP) u svrhu odabira projekta najkasnije do završetka faze za podnošenje projektne prijave. Ako se prema dokumentima ne može zaključiti kvaliteta prijedloga projekta, Odbor za odabir projekta može tražiti pojašnjenje dostavljene dokumentacije.

Prijavitelj projekta biti će pismeno obaviješten od strane Ministarstva poljoprivrede u roku od 15 radnih dana od dana donošenja odluke o tome da li njegova prijava ispunjava kriterije odabira, odnosno u slučaju odbijanja projektne prijave, jasno će navesti i objasniti razloge takve odluke.

## Provjera prihvatljivosti prijave projekta

Provjeru prihvatljivosti prijave projekta provoditi će Hrvatske vode, kao PT 2 sukladno kriterijima prihvatljivosti danim u prilogu 3.

Hrvatske vode, kao Posredničko tijela razine 2 moći će zatražiti pojašnjenje i/ ili ispravke dokumentacije od strane prijavitelja u zatraženom roku kako bi se postigla puna usklađenost s postavljenim kriterijima.

Projektna prijava koja ne ispunjava kriterije prihvatljivosti će biti odbijena.

Nakon što je provedena provjera prihvatljivosti, Hrvatske vode, kao PT2 će pripremiti i podnijeti Odboru za odabir projekta PT1 izvješće o prihvatljivosti projektne prijave, koje sadrži glavne zaključke i mišljenje o projektnoj prijavi, uključujući i podatak o predloženim ukupnim prihvatljivim izdacima i iznosu koji će se odobriti.

Prijavitelj projekta biti će pismeno obaviješten od strane Hrvatskih voda u roku od 15 radnih dana od dana donošenja izvješća o prihvatljivosti da li njegova prijava ispunjava kriterije prihvatljivosti, odnosno u slučaju odbijanja projektne prijave, jasno će navesti i objasniti razloge takve odluke.

## Donošenje Odluke o financiranju projekta

Na temelju rezultata postupka odabira sukladno kriterijima za odabir projekta provedenim od strane Odbora za odabir projekata i izvješća o prihvatljivosti projektne prijave, Ministar poljoprivrede donijeti će Odluku o financiranju, u roku od 10 radnih dana od dana primitka izvješća o prihvatljivosti projekta iz Hrvatskih voda.

Odluka o financiranju sadržavati će sljedeće podatke:

* pravni temelj za donošenje odluke;
* ime, adresu i OIB prijavitelja;
* naziv i referentni broj projekta;
* maksimalni iznos namijenjen za financiranje prihvatljivih troškova projekta i stopu sufinanciranja;
* tehničke podatke o klasifikacijama Državne riznice i kodovima alokacija;
* ostale odredbe, ako je to potrebno.

## Priprema i potpisivanje Ugovora o dodjeli bespovratnih sredstava

U roku od 30 dana od dana stupanja na snagu Odluke o financiranju, Hrvatske vode, kao Posredničko tijelo razine 2 pripremiti će nacrt Ugovora o dodjeli bespovratnih sredstava u obliku priloženom ovim uputama (Prilog D) u suradnji sa Ministarstvom poljoprivrede i uspješnim prijaviteljem (nadalje Korisnikom).

Ugovor o dodjeli bespovratnih sredstava definirat će prava i obveze Korisnika u vezi provedbe projekta. Projektni partneri nisu dužni potpisati Ugovor o dodjeli bespovratnih sredstava; partner bi trebao potpisati ugovor o partnerstvu s Korisnikom, obvezujući se na zadaće i obveze vezane uz provedbu zadaća projekta.

Ugovor o dodjeli bespovratnih sredstava sastoji se od Općih i Posebnih uvjeta i privitaka ugovoru (opisa projekta i proračuna temeljeni na prijavnom obrascu). Opći uvjeti su isti za sve ugovore, dok su posebni uvjeti prilagođeni određenom korisniku i projektnom prijedlogu u skladu sa ZNP-ima. Izmjene i dopune Općih uvjeta ne mogu imati retrogradni učinak i ne primjenjuju se na prethodno potpisane Ugovore o dodjeli bespovratnih sredstava.

Prije potpisivanja Ugovora o dodjeli bespovratnih sredstava, Hrvatske vode, kao Posredničko tijelo razine 2 imaju pravo tražiti pojašnjenja, prilagodbe ili manje korekcije u opisu projekta u onoj mjeri u kojoj neće dovesti u pitanje odluku o financiranju i neće:

* uzeti u obzir promjene koje su se dogodile od datuma zaprimanja prijedloga, odnosno
* se odnositi na aspekte utvrđene u evaluacijskom izvješću.

Izmjene u prijavi ne smiju ni u kojem slučaju dovesti do povećanja iznosa dodijeljenih bespovratnih sredstava ni postotka sufinanciranja utvrđenog odlukom o financiranju.

Ugovor o dodjeli bespovratnih sredstava potpisat će službeno ovlaštene osobe PT1, PT2 i Korisnika, i Ugovor o dodjeli bespovratnih sredstava stupa na snagu potpisom posljednje ugovorne strane.

U slučaju da Korisnik ne potpiše Ugovor o dodjeli bespovratnih sredstava u roku koji odredi PT2, i osim ako to nije opravdano (u slučaju više sile), PT1 može bez odgode otkazati odluku o financiranju o čemu je dužno u roku od 15 radnih dana od datuma takvog otkaza obavijestiti Korisnika i PT2.

Od trenutka potpisivanja Ugovora projekta, prijavitelj projekta postaje poznat 'Korisnik' i preuzima sve odgovornosti korisnika, kao što je definirano u regulativama EU kohezijske politike za razdoblje 2007-2013.

# UVJETI PROVEDBE PROJEKTA

## Procedure ugovaranja

Ukoliko je Korisnik projekta (odnosno onaj koji provodi projekt) jedan od javnih naručitelja, kako je definirano u članku 5. Zakona o javnoj nabavi (“Narodne novine” br. 90/2011, 83/2013, 143/2013 i Odluka USRH 13/2014), sve robe i usluge koje su dobivene unutar odobrenog projekta za su-financiranje od strane EU fonda moraju biti dodijeljene putem postupka nabave, kako je propisano relevantnim pravilima javne nabave, te projektni izdaci moraju biti u skladu s pravilima javne nabave.

Provjeru nabave projekta provoditi će Hrvatske vode, kao PT2 u skladu s odredbama ZNP-a o Provjerama projekta.

## Procedure plaćanja i povlačenja doznačenih sredstava

Tijekom provođenja projekta Korisnik će pripremati i podnositi Hrvatskim vodama, kao PT2, Zahtjev za nadoknadom sredstava radi :

a. potraživanja nadoknade/plaćanja za ostvarene (i/ili plaćene) prihvatljive projektne troškove;

b. izvještavanja o napretku provedbe projektnih aktivnosti i isporučevinama;

c. izvještavanja o postizanju rezultata i pokazateljima neposrednih rezultata;

d. prognoziranja izdataka koji će se dalje potraživati.

Zahtjev za nadoknadom sredstava je jednak za sve fondove i vrste projekata.

Učestalost i modalitet podnošenja Zahtjeva za nadoknadom sredstava utvrdit će se u Ugovoru o dodjeli bespovratnih sredstava. Inicijalni plan podnošenja Zahtjeva za nadoknadom sredstava od Korisnika prema PT2 utvrđuje se i usuglašava po potpisivanju Ugovora o dodjeli bespovratnih sredstava, čime se određuje vremenski tijek i iznosi planiranih Zahtjeva za nadoknadom sredstava koje Korisnik ima podnijeti. Svrha plana zahtjeva za nadoknadu sredstava jest prognoziranje iznosa plaćanja i planiranje korištenje sredstava.

Hrvatske vode, kao PT2 provoditi će provjeru Zahtjeva za nadoknadom sredstava i dokumentacije poslane od strane Korisnika za svaku stavku rashoda, prije odobrenja konačnog iznosa koji se isplaćuje Korisniku za svaki zahtjev za nadoknadom. Ukoliko se pojedina stavka rashoda smatra neprihvatljiva, ista će se odbiti od zahtjev za nadoknadom traženog iznosa od strane Korisnika.

Za projekte koji podliježu članku 55. Opće uredbe, prihvatljivi troškovi moraju se izračunati uzimajući u obzir neto prihode. Ako se utvrdi da je projekt ostvario neto prihod koji nije uzet u obzir u trenutku sklapanja Ugovora, ili gdje objektivno nije moguće procijeniti prihode unaprijed, takvi prihodi umanjuju prihvatljive izdatke, čak i nakon završetka Projekta, te je u skladu s time potrebno izvršiti povrat određenog iznosa bespovratnih sredstava. Korisnik mora PT-u 2, na njegov zahtjev dostaviti sve potrebne podatke o ostvarenima prihodima putem izvješća.

Hrvatske vode, kao PT2 kao i druga ovlaštena tijela (sukladno čl. 16.4 Općih uvjeta) mogu obavljati i provjere na licu mjesta u prostorijama Korisnika. Korisnik će biti obaviješten prije misije provjere na licu mjesta i bit će obavezan ustupiti potrebne kadrove i dostupnu dokumentaciju na uvid službenicima koji obavljaju provjeru.

## Procedure izvještavanja

Korisnik ima obavezu izvještavanja tijekom implementacije projekta, po završenom projektu te i 5 godina nakon završetka projekta. Učestalost i zahtjevi za podnošenje izvješća o napretku projekta, Završnog izvješća o provedbi projekta i Izvješća nakon provedbe projekta jasno se utvrđuju u Ugovoru o dodjeli bespovratnih sredstava.

## Pravila vidljivosti

Korisnik mora poduzeti tijekom provođenja projekta sve potrebne korake za objavljivanje činjenice da EU sufinancira Projekt. Poduzete mjere oglašavanja moraju biti u skladu sa zahtjevima, navedenim u člancima 8. i 9. Provedbene Uredbe broj 1828/2006 te s paketom za informiranje i obavještavanje javnosti koji donosi Koordinacijsko tijelo i koji se objavljuje na : www.strukturnifondovi.hr.

Mjere za obavještavanje javnosti koje će poduzeti Korisnik, podrazumijevaju da se, gdje god je to prikladno, ističe logotip EU-a, zajedno sa službeno odobrenim Projektnim logotipom (ukoliko postoji).

Mjere obavještavanja javnosti moraju biti usmjerene na korisnike rezultata Projekta i medije, radi podizanja svijesti o rezultatima Projekta i dodijeljenoj pomoći EU za provedbu Projekta, te moraju isticati logotip EU-a, zajedno sa službeno odobrenim Projektnim logotipom (ukoliko postoji) i biti razmjerne opsegu projekta.

Posebne mjere oglašavanja i vidljivosti koje je potrebno provoditi bit će navedene u Posebnim uvjetima.

## Procedure osiguravanja dostupnosti dokumenata

U svrhu članka 90. Opće uredbe, radi osiguravanja dostupnosti dokumenata u skladu sa zahtjevom iz članka 19. Provedbene uredbe, Korisnik mora omogućiti dostupnost projektne dokumentacije na razini projekta.

Radi poštivanja gore navedenog, Korisnik mora ispuniti sljedeće zahtjeve revizijskog traga:

* Potraživani izdatak u Zahtjevu za nadoknadom sredstava potkrijepljen je odgovarajućom dokaznom dokumentacijom u svrhu prihvatljivosti svih ostvarenih, plaćenih i potraživanih izdataka Korisnika. Podneseni dokumenti pravno su valjani, ovjereni potpisom te uključuju potrebne preduvjete i reference za identifikaciju (datumi, šifre, registracijski brojevi itd.). Također moraju pružiti dostatne reference kojima se dokazuje povezanost s konkretnim projektom.
* Dokazna dokumentacija mora se sačuvati u obliku originalnog popratnog dokumenata, ako drugačije nije zahtijevano. Popis specifičnih dokumenata, koji nije konačan, a koje Korisnik mora čuvati, određuje se u Ugovoru o dodjeli bespovratnih sredstava.
* Računovodstveni zapisi s detaljnim informacijama o ostvarenim izdacima moraju se čuvati na razini Korisnika. Računovodstveni zahtjevi za Korisnika i partnere definiraju se u Ugovoru o dodjeli bespovratnih sredstava. U svakom slučaju, ti računovodstveni zapisi moraju se voditi na zasebnom računu ili moraju biti jasno kodificirani u računovodstvenom sustavu, kako bi se ukupni prihvatljivi projektni izdaci jasno mogli identificirati i provjeriti bez obzira na izvor financiranja. Računovodstveni zapisi trebali bi sadržavati datum troška, jedinicu svake stavke troška, vrstu pomoćnih dokumenata (npr. evidencija rada, fakture itd.), način plaćanja i primatelja. Računovodstveni zapisi bi se obično trebali čuvati u računalnom sustavu koji ima mogućnost izvještavanja te može omogućiti neposredni pristup financijskim podacima koje zahtijevaju PT-i, UT, TOi TR, po potrebi.
* Ondje gdje se izdatak samo djelomično odnosi na projekt, točnost i metodologija alokacije mora se jasno prikazati. Isto vrijedi i za vrste izdataka koji se smatraju prihvatljivima samo unutar određenih ograničenja ili proporcionalno s drugim troškovima.
* Dokaz da su nabava/roba/usluga/radovi provedeni u skladu s EU i nacionalnim zakonodavstvom mora se sačuvati (po potrebi).
* Dokaz o usuglašenosti s pravilima o javnosti treba sačuvati.
* Dokaz o prijavljenom napretku provedbe treba sačuvati.
* Zapisi za sve provjere na licu mjesta, revizije ili provjere provedene na projektu treba sačuvati.
* Čuva se odgovarajući revizijski trag podnesenih dokumentiranih dokaza izdataka. Od Korisnika će se uz određene smjernice tražiti da se utvrdi niz postupaka u svrhu osiguranja dostatnog revizijskog traga projektne dokumentacije, odnosno jasan sustav za odlaganje dokumenata, šifriranje, jasna naznaka lokacije originala i preslika, arhivski sustav, jasna dodjela odgovornosti u organizaciji o tome tko je zadužen za čuvanje projektne dokumentacije u skladu sa zahtjevima revizije itd.
* Pristup svim dokumentima i informacijama koje čine revizijski trag Korisnik mora čuvati na razini projekta barem 3 godine nakon zatvaranja operativnog programa što ovisi o odluci Europske komisije pod kojim je projekt financiran, a najkraće do 31. prosinca 2022., kako bi se ispunio zahtjev članka 90. Opće uredbe.

Korisnik će čuvati:

* Original Ugovora o dodjeli bespovratnih sredstava i njegove dopune i izmjene;
* Preslike Zahtjeva za nadoknadom sredstava;
* Originale popratnih dokumenata koji dokazuju prihvatljivost ostvarenih, plaćenih i potraživanih projektnih izdataka;
* Preslike izvješća koja se podnose PT2-u i njihove priloge;
* Preslike ili originale korespondencije s PT-ima, UT ili drugim institucijama/tijelima iz SKF administracije ili nacionalne administracije, koja se odnosi na projekt;
* Originale dokumenata za nabave (natječajna dokumentacija, ponude, evaluacijski postupak, ugovor, itd.);
* Originali ili preslike koji dokazuju provedbu zahtjeva za obavještavanjem javnosti ;
* Originali ili preslike koji dokazuju realizaciju isporučevina i rezultata.

# ADMINISTRATIVNE INFORMACIJE

## Zahtjevi za dodatnim informacijama ili pojašnjenjima poziva za dostavu prijave projekta (PDP)

Prijavitelj ima mogućnost postavljati pitanja u vezi s PDP-om, i to putem elektroničke pošte ili faksom najkasnije do 7 dana prije roka za predaju prijedloga projekta:

Email: [op-okolis@voda.hr](mailto:op-okolis@voda.hr)

Fax: 01/6151-821

Pitanja zajedno s odgovorima bit će dostavljena odabranom prijavitelju najkasnije 5 kalendarskih dana prije roka za podnošenje projektne prijave.

Dostavljeni odgovori trebali bi dopuniti i pojasniti postojeće odredbe dokumentacije PDP-a.

## Promjene pokrenutog poziva

U slučaju da se utvrdi potreba za izmjenama (npr. uključivanje novih ili izmjena postojećih odredbi) dokumentacije PDP-a (bilo kao odgovor na zaprimljena pitanja ili na vlastitu inicijativu), Ministarstvo poljoprivrede, kao PT1 će pripremiti Izmjene PDP-a. Izmjene PDP-a će biti objavljene na središnjoj internetskoj stranici i na web stranici Ministarstva poljoprivrede i Hrvatskih voda (i dostavljene prijavitelju). U skladu s tim, prijavitelju će se dati dovoljno vremena da izmijeni svoju prijavu, dok će se u slučaju da je prijava već podnesena osigurati rok za ispravak ili davanje dodatnih informacija.

## Obustavljanje, ranije zatvaranje pokrenutog poziva i produženje roka za predaju

U slučaju potrebe za obustavljanjem, zatvaranjem poziva ranije no što je predviđeno ili produženjem roka za predaju prijave, Ministarstvo poljoprivrede, kao PT1 će objaviti obavijest na središnjoj internetskoj stranici i na web stranici Ministarstva poljoprivrede i Hrvatskih voda (i dostavljene pozvanom prijavitelju) u kojoj se navodi:

* da je poziv obustavljen na određeno vrijeme (navodeći razdoblje prekida)
* da je poziv zatvoren ranije (navodeći točan datum zatvaranja)
* da je rok za predaju projektnog prijedloga produžen (navodeći točan datum).

## Otkazivanje poziva na dostavu prijedloga

Poziv se može otkazati u bilo kojoj fazi postupka ukoliko:

* je poziv bio neuspješan, odnosno, nije zaprimljen valjan prijedlog ;
* su nastupile izvanredne okolnosti ili viša sila onemogućivši normalno izvođenje planiranih aktivnosti;
* je bilo nepravilnosti u postupku.

U slučaju otkaza PDP-a, obavijest u kojoj se navodi da se poziv poništava te razlozi za to će se objaviti na središnjoj internetskoj stranici i na web stranici Ministarstva poljoprivrede i Hrvatskih voda (i dostavljene pozvanom prijavitelju).

## Prigovor

Prijavitelj koji smatra da je oštećen zbog greške ili nepravilnosti tijekom postupka procjene ima pravo uputiti pravni prigovor Ministarstvu poljoprivrede (PT1), u sljedećim slučajevima:

1. povreda postupka odlučivanja ranije utvrđenog u prijedlogu poziva ili u pravnim aktima,
2. povrede prava prijavitelja na pošteno postupanje u svim fazama postupka odlučivanja,
3. bilo opravdana primjedba o povredi privatnosti klauzule ili sukob interesa koji bi imali utjecaja na konačnu odluku o konkretnoj primjeni.

Kandidat može podnijeti prigovor u roku od 8 radnih dana od primitka obavijesti o statusu projektne prijave u svakoj pojedinoj fazi postupka odabira projekta. Ministarstvo poljoprivrede odlučiti će o prigovoru u roku od 15 radnih dana od dana primitka prigovora.

Postupak odlučivanja o prigovorima ne bi trebao obustaviti postupak ugovaranja odobrene projektne prijave.

# POPIS RELEVANTNIH EU I NACIONALNIH PRAVNIH AKATA

## Opći pravni okvir EU-a

* Ugovor o Europskoj uniji (konsolidirana verzija, SL C 115/13, 9.5.2008) (nadalje TEU).
* Ugovor o funkcioniranju Europske unije (konsolidirana verzija, SL C 115/47, 9.5.2008) (UFEU)
* Uredba Vijeća (EZ) br. 1083/2006 od 11. srpnja 2006. kojom se utvrđuju opće odredbe o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (SL L 210 / 25, 31.7.2006) (nadalje Opća uredba)
* Uredba (EZ) br. 1080/2006 Europskog parlamenta i Vijeća od 5. srpnja 2006. o Europskom fondu za regionalni razvoj i stavljanju izvan snage Uredbe (EZ) br. 1783/1999 (SL L 210/1, 31.7.2006) ( Uredba ERDF);
* Uredba (EZ) br. 1081/2006 Europskog parlamenta i Vijeća od 5. srpnja 2006. o Europskom socijalnom fondu i stavljanju izvan snage Uredba (EZ) br. 1784/1999 (SL L 210/12, 31.7.2006) (Uredba ESF);
* Uredba Vijeća (EZ) br. 1084/2006 od 11. srpnja 2006. o uspostavljanju Kohezijskog fonda i stavljanju izvan snage Uredbe (EZ) br 1164/94 (SL L 210/79, 31.7.2006) ( Uredba CF);
* Uredba Komisije (EZ) br. 1828/2006 od 8. prosinca 2006. o pravilima za provedbu Uredbe Vijeća (EZ) br. 1083/2006 i Uredbe (EZ) br. 1080/2006 (SL L 371/1, 27.12. 2006.) (sa izmjenama i dopunama: br. 846/2009 i br. 832/2010) (Provedbena uredba);
* Uredba (EZ, EURATOM) br. 966/2012 Europskoga parlamenta i Vijeća od 25. listopada 2012. o financijskim propisima koji se primjenjuju na opći proračun Europske unije i stavljanju izvan snage Uredbe Vijeća (EZ, Euratom) br. 1605/2002 (SL L 298/1, 26.10.2012.) (Financijska uredba);
* Smjernice o upravljanju provjerama koje moraju vršiti države članice u odnosu na operacije sufinancirane iz strukturnih fondova i Kohezijskog fonda za programsko razdoblje 2007. – 2013. (COCOF 08/0020/04-EN, Konačna verzija 05/06/2008 );
* Smjernice za provjeru usklađenosti s pravilima o državnim potporama u infrastrukturnim slučajevima (COCOF\_12-0059-01-HR, Konačna verzija 21/11/2012).

## Nacionalni pravni okvir

* Ugovor o pristupanju Republike Hrvatske Europskoj uniji (NN, Međunarodni ugovori, broj 2/2012) (Ugovor o pristupanju);
* Zakon o uspostavi institucionalnog okvira za korištenje strukturnih instrumenata Europske unije u Republici Hrvatskoj (NN, br. 78/12, 143/2013); (Zakon)
* Uredba o tijelima u sustavu upravljanja i kontrole za korištenje strukturnih instrumenata Europske unije u Republici Hrvatskoj (NN, br. 97/2012); (Uredba)
* Zajednička nacionalna pravila (ZNP)
* Pravilnik o prihvatljivosti izdataka („Narodne novine“ broj 5/2014).

## Posebna dokumentacija EU i nacionalno relevantna dokumentacija i slične klauzule

**Relevantno za administrativne i pravne zahtjeve**

* Uredba o procjeni utjecaja zahvata na okoliš (NN, br. 61/14);
* Pravilnik o ocjeni prihvatljivosti plana, programa i zahvata za ekološku mrežu (NN, br. 146/14);
* Zakon o prostornom uređenju i gradnji (NN, br. 76/07, 38/09, 55/11, 90/11, 50/12);
* Vodič za analizu troškova i koristi investicijskih projekata, DG REGIO, 2008;
* Smjernice JASPERS za procjenu projekta

(<http://www.jaspers-europa-info.org/index.php/workpap/129-hcswp.html>);

* Sektorske smjernice JASPERS EIA

([http://www.jaspers-europa-info.org/index.php/workpap/129-hcswp.html#](http://www.jaspers-europa-info.org/index.php/workpap/129-hcswp.html));

* COCOF 12/0047-02-EN Smjernice o velikim projektima koji se protežu na dva programska razdoblja; ([http://www.jaspers-europa-info.org/index.php/workpap/129-hcswp.html#](http://www.jaspers-europa-info.org/index.php/workpap/129-hcswp.html));
* Uredba (EZ) br. 45/2001 o zaštiti pojedinaca u vezi s obradom osobnih podataka u institucijama i tijelima Europske unije i o slobodnom kretanju takvih podataka (SL L 8/1, 12.1.2001).

**Relevantno za financijske i ekonomske zahtjeve i projekte koji (ne) ostvaruju prihod**

* COCOF 08/0012/02-EN Informativna napomena o članku 55. stavku 6. Uredbe (EZ) br. 1083/2006 (Završna verzija 21.10.2008.);
* COCOF 08/0012/03EN Smjernice o članku 55. stavku 6. Uredbe (EZ) br. 1083/2006 (Završna verzija 06.07.2012.);
* COCOF 07/0074/09-EN Revidirane Smjernice o članku 55. za ERDF i CF Uredbe Vijeća EZ br. 1083/2006 o projektima koji ostvaruju prihod;
* COCOF 12/0050/00-EN Smjernice o postupanju prilikom retroaktivnog sufinanciranja tijekom programskog razdoblja 2007-2013

**Relevantno za projekte koji ostvaruju prihod**

* COCOF 07/0074/09-EN Revidirane smjernice o članku 55. za ERDF i CF Uredbe Vijeća (EZ) 1083/2006 o projektima koji ostvaruju prihod;
* COCOF 08/0012/02-EN Smjernice o članku 55. stavak 6. Uredbe (EZ) br. 1083/2006;

**Relevantno za zahtjeve za horizontalne politike**

* Direktiva 2006/54/EZ o provedbi načela jednakih mogućnosti i jednakog postupanja prema muškarcima i ženama u pitanjima zapošljavanja i rada;

**Relevantno za pravila javne nabave**

* Zakon o javnoj nabavi (NN br. 90/2011; 83/2013; 143/2013);
* Direktiva 2004/18/EZ o usklađivanju postupaka za dodjelu ugovora o javnim radovima, ugovora o nabavi robe te ugovora o javnim uslugama;
* Direktiva 2004/17/EZ kojom se usklađuju postupci nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga;
* Uredba Komisije (EU) br. 1251/2011 od 30. studenoga 2011. o izmjenama/dopunama Direktiva 2004/17/EZ, 2004/18/EZ i 2009/81/EZ Europskog parlamenta i Vijeća u pogledu pragova primjene za postupke dodjele ugovora;

**Relevantno za analizu troškova i koristi**

* Informativne napomena COCOF smjernicama o članku 55 Uredbe vijeća (EC)NO 1083/2006: Projekti koji generiraju prigode (INFORMATION NOTE TO THE COCOF GUIDANCE NOTE ON ARTICLE 55 OF COUNCIL REGULATION (EC) NO 1083/2006: REVENUE-GENERATING PROJECTS) - (COCOF 07/0074/04-EN) - http://www.google.hr/url?sa=t&rct=j&q=&esrc=s&source=web&cd=1&ved=0CCYQFjAA&url=http%3A%2F%2Ffunding.bridgend.gov.uk%2Fcontent%2Fdownload%2F1886%2F21032%2Ffile%2FEuropean%2520Commission%2520Guidance%2520Note%2520on%2520Article%252055.pdf&ei=UaWhUvioFYbU4QT4iYDIBQ&usg=AFQjCNFuBloRdSQM1LIQASoYmZk0-Z8yFg&bvm=bv.57752919,d.bGE
* nacrt Vodiča za pripremu analize troškova i koristi vodno-komunalnih projekata u Republici Hrvatskoj objavljen od strane Ministarstva poljoprivrede i Hrvatskih voda - <http://www.voda.hr/lgs.axd?t=16&id=4608>);

**Relevantno za zahtjeve obavještavanja javnosti**

* Priručnik za komunikaciju i vidljivost za vanjske aktivnosti EU

# PRILOZI

Prilog 1 KRITERIJI ADMINISTRATIVNE PROVJERE

Prilog 2 METODOLOGIJA ZA ODABIR PROJEKTA

Prilog 3 KRITERIJI PROVJERE PRIHVATLJIVOSTI

Prilog 4 POPIS UNAPRIJED ODREĐENIH PRIJAVITELJA

Prilog A Obrazac za prijavu projekta B – identifikacijska kartica projekta

Prilog B Izjava o nepostojanju dvostrukog financiranja (da projekt i aktivnosti uključeni u njega ne podliježu financiranju iz drugog projekta, programa ili shemi financiranih iz javnih sredstava iz državnog proračuna i / ili proračuna Europske zajednice)

Prilog C Upitnik o uključivanju horizontalnih prioriteta u projektu

Prilog D Predložak Ugovora za dodjelu bespovratne potpore (opći i posebni uvjeti)

Prilog E Izjava (prijavitelja i partnera)

Prilog F Financijski model (obrazac) proračuna doprinosa bespovratnih EU sredstava (model Analize troškova i koristi za projekt)

1. Protuvrijednost 1.000.000 eura prema tečaju InforEuro za mjesec travanj 2015. [↑](#footnote-ref-2)